Letsels deur Cari | Bydraes | Woes - Kreatiewe platform vir Afrikaans
Aantal woorde: 256
Datum gepubliseer: 19 Aug 2015
Op my lyf.
Op my hart.
In my siel.
Aanvanklik was dit seer. Toe dit nog rou en oop was. Nou is dit slegs ‘n merk, ‘n herinnering aan iets wat eendag lank terug met my gebeur het. Sommiges is sigbaar, lê oop en bloot en kruis en dwars, elk met ‘n storie. Van dommigheid, van nooit kyk waar ek loop nie. Van die nuwe tipe oefening wat ek nou doen. Ek spog nou te lekker met bloukolle, met nuwes elke week. Skouers, sleutelbene, kniekoppe. Een word: trots. Want dis harde werk en ek dra dit as ‘n balkie kan jy maar sê. Het jy al gesien hoe kan ‘n springtou piets? Hoe vinniger/stadiger jy spring – m.a.w. jou tegniek is baie, baie belangrik - hoe groter die kans dat die hale gaan val.
Ander lê dieper, waar net jy daarvan bewus is. Net onder die oppervlak. Dit is juis daardie soort wat langer vat om te genees. Erger as ‘n skop op die maermerrie, is ‘n skop teen die hart. Iets wat die binnestes rou laat en kan laat bloei vir dae aan een, figuurlik.
“A scar does not form on the dying. A scar means I survived.” Chris Cleave.
Maar die beste ding van ‘n letsel, is dat jy onthou wat jy gedoen het om dit te veroorsaak, sonder om ooit weer dieselfde intensiteit van pyn te ervaar. Jy weet dit was hel seer, maar die presiese pyn voel jy nooit ooit weer nie.
Al wat oorbly is die les wat geleer is. Hopelik.
Lees ander kortverhale deur Cari
So baie letsels kom so ongevraagd aan gestap.
4 jaar 1 maand 1 dag 15 ure oud
Goed gepen. Stem saam met Kiekies en Evelyn.
4 jaar 1 maand 2 dae 5 ure oud
Jou slot vat dit alles mooi saam, as mens onthou wat die pyn veroorsaak het en nie jou kop twee keer wil stamp, sal die letsels dowwer raak mettertyd. Goed gepen.
4 jaar 1 maand 3 dae oud
Is beslis so: 'n letsel is die teken van oorwinning!
Gebroke Harts Gebede
deur Anze Bezuidenhout
Gebroke Harts Gebede is ‘n digbundel oor die einas van die lewe. ‘n Soeke na liefde op ‘n stormagtige pad. Mag hierdie bundel vir die leser ‘n pad na herstel aanwys. Die diepe besef dat jou krag van Bo kom. Ja jy is tot alles in staat deur Christus wat jou krag ~ Anze Bezuidenhout
430 Nie-lede aanlyn